Nordre Ekre gardshotell og restaurant drives i dag (per 2020) av Marit Ekre, åttende generasjon eier av gården. Hun er kokkeutdannet, og siden 2005 er tilbudet for turister utvidet med en gourmetrestaurant i det gamle fjøset. Hotellrommene er også oppgradert, men det er lagt vekt på å beholde det opprinnelige uttrykket, med synlige tømmervegger og de opprinnelige ildstedene av kleberstein.